b'\n_START_ARTICLE_\nLjubljanska vzpenja\xc4\x8da\n_START_PARAGRAPH_\nLjubljanska vzpenja\xc4\x8da je tirni\xc4\x8dno vozilo, namenjeno preva\xc5\xbeanju obiskovalcev na Ljubljanski grad. Prve zamisli o\xc2\xa0\xc2\xbbgrajskem dvigalu\xc2\xab\xc2\xa0je leta 1897 s tedanjimi avstroogrskimi oblastmi delil zamisli \xc5\xbee ljubljanski \xc5\xbeupan dr. Ivan Hribar, Mestna ob\xc4\x8dina Ljubljana pa se je pod vodstvom \xc5\xbeupanje Vike Poto\xc4\x8dnik za gradnjo odlo\xc4\x8dila leta 2000. Projekt je bil dokon\xc4\x8dan konec leta 2006._NEWLINE_Skupna cena gradnje je zna\xc5\xa1ala 7,2 milijona evrov, kar je bil tudi eden od vzrokov za veliko nenaklonjenost, ki jo je projekt zbujal v javnosti. V \xc4\x8dasu gradnje je bila po mnenju ve\xc4\x8dine nepotrebna ljubljanska infrastruktura, spro\xc5\xbeale pa so se tudi polemike o tem, kako bo dela prenesel strm grajski gri\xc4\x8d, kajti zaradi poseka dreves je grozilo, da se bo pri\xc4\x8dela zemlja usipati k \xc5\xa0entjakobskemu gledali\xc5\xa1\xc4\x8du. Za name\xc4\x8dek je vzpenja\xc4\x8da prekinila tudi eno izmed poti na grad, ki je odtlej zaprta za sprehajalce. Tudi za\xc4\x8detni planirani stro\xc5\xa1ki gradnje so se ve\xc4\x8d kot le za enkrat pove\xc4\x8dali, zato je bila za \xc4\x8dasa \xc5\xbeupanovanja naslednice Vike Poto\xc4\x8dnik, Danice Sim\xc5\xa1i\xc4\x8d, vlo\xc5\xbeena zahteva, da se \xc5\xa1e enkrat prou\xc4\x8di vrednost projekta. Nazadnje je bil odlok o vzpenja\xc4\x8di sprejet, ker so penali za prekinitev pogodbe zna\xc5\xa1ali ve\xc4\x8d kot sama izgradnja. Sklep o vzpenja\xc4\x8di naj bi bil sprejet predvsem zato, da bi omogo\xc4\x8dili ogled gradu tudi starej\xc5\xa1im ter invalidom, ki se po zapori ceste na grad nanj ne bi mogli povzpeti pe\xc5\xa1. V za\xc4\x8detni fazi obratovanja (v prvih petih dneh svojega obratovanja) se je kar dvakrat pokvarila in vo\xc5\xbenja z njo ni bila mogo\xc4\x8da. Kljub za\xc4\x8detnim skepsam se danes vzpenja\xc4\x8da ka\xc5\xbee kot pomemben javni mestni objekt. Vsako leto prepelje ve\xc4\x8d kot 200.000 obiskovalcev, v decembru 2010 pa se je z njo peljal milijonti potnik._NEWLINE_Vi\xc5\xa1inska razlika, ki jo vzpenja\xc4\x8da opravi, je 70 metrov. Kabina sprejme do 33 potnikov, vo\xc5\xbenja traja eno minuto. Prvi obiskovalci so se lahko na grad popeljali 28. decembra 2006, do 10. januarja 2007 zastonj (kar je privedlo do velikega zanimanja in gne\xc4\x8de, da bi jo preizkusili), sicer pa trenutna cena enosmerne vozovnice za odraslo osebo zna\xc5\xa1a 2,20 evra._NEWLINE_Upravljanje tirne vzpenja\xc4\x8de na Ljubljanski grad je 01. 04. 2011 prevzel novoustanovljeni Javni zavod Ljubljanski grad.'